procesaur/Wiki.mk huggingface dataset:
Импресија, изгрејсонце

''Импресија, изгрејсонце'' (француски: ''Impression, soleil levant'') е слика од уметникот Клод Моне, по која е наречено и самото движење „импресионизам“.
Сликата е потпишана со година 1872, но веројатно е насликана во 1873. На неа е прикажано пристаништето во Хавр, Франција, по пат на мошне лабави потези кои го наведуваат наместо да го отцртуваат делото. Моне подоцна го објаснил насловот: „Ми беше побарано да ставам наслов за во каталогот; Не можев баш да го наречам ова погед на Хавр. Затоа реков: 'Стави Импресија.'“
Се изложувала до 1874 за време на првата независна изложба на импресионистите (кои тогаш не се нарекувале така). Критичарот Луј Лерој, под впечаток на името на сликата, напишал статија во весникот ''Ле Шаривари'' со наслов „Изложбата на импресионистите“, и така ненамерно мѕ дал име на ова уметничко движење. Лерој таму напишал:
:''Импресија — Сигурен бев. Баш си велев дека, штом бев импресиониран, делото мора да содржи некаква импресија … и каква слобода, каква леснотија на изработка! Тапет во ембрионска фаза е попотполн отколку овој морски пејзаж.''
Сликата била украдена од музејот Мармотен-Моне во 1985 и повратена назад во 1990. Од 1991, па наваму таа е пак изложена.
Моне го насликал соннцето со речиси идентична доза на блесок како и небото, околност која укажува на висока влажност како и атмосферско бледнеење на светлината. Овој детал се заснова на употребата на комплементарни бои и разна температура на боја, а не на промената на интензитетот на боите или контраст на вредности, за истакнување и разликување на сонцето од неговото окружување.
Вотергејтска афера

Вотергејтската афера е политички скандал во САД од 1972 - 1973 што настанал со откривањето на уреди за прислушување во изборниот штаб на соперничката Демократска партија во комплексот Вотергејт во Вашингтон. Прислушувањето го организирале приврзаниците на Републиканската партија со знаење на најодговорните луѓе во партијата. Откривањето на тој случај довело до оставка (единствен случај) на претседателот на САД, републиканецот Ричард Никсон на 9 август 1974.
Скандалот започнал со апсењето на пет луѓе за упад во штабот на Демоктратсиот Национален Комитет во хотелскиот комплекс на 17 јуни 1972. Првичните истражувања спроведени од ФБИ и подоцна од Комитет за Вотергејт на Сенатот и на новинарите откриле дека овој упад или кражба се само една од многуте нелегално авторизирани и извршени активности од страна на персоналот на Никсон и оние лојални на него. Тие исто така откриле и огромен број на криминални дела и злоставувања, меѓу кои: измама во кампањата, политичка шпионажа и саботажа, нелегални провалувања, неправилни даночни пријави и посебен фонд за перење на пари за исплата на оние кои ги вршеле тајните операции. Овој таен фонд исто така бил искористен и за „купување на тишината“ на седумтемина кои беа обвинети за упадот на 17 јуни.
Пета-

Пета- (''peta''; симбол: П, меѓун. P) е претсатвка во системот SI кој означува 1×10<sup>15</sup> или 1 000 000 000 000 000. Усвојен во 1975 потекнува од грчкиот збор πέντε, што значи ''пет'', бидејќи е еднаков со 1000<sup>5</sup>.
1 Пример
1 петаметар = 10<sup>15</sup> метри
2 SI-претставки
he:תחיליות במערכת היחידות הבינלאומית#פטה
Ротари клуб

Ротари (англиски: ''Rotary International'') е здружение основано најнапред во Чикаго во 1905 година, а потоа и во многу други градови во Новиот и во Стариот Свет, како здружение на деловните и професионалните луѓе во некој град или во некоја област, од кои секој претставува посебна професија; се избираат со ротација, т.е., последователно или наизменично (оттаму настанало името) и се состануваат да расправаат за трговијата и за работењето во градот и да помагаат за нивно општо подобрување; со своите врски тајно може да влијаат врз јавниот живот.
Денес има околу 32000 ротари клубови во околу 200 држави.
KVM

КВМ (Keyboard, Video и Mouse) направа што му дозволува на корисникот да контролира повеќе компјутери преку една тастатура, монитор и глувче.
Иако повеќето компјутери се поврзани со КВМ, обично само мал број направи се контролираат истовремено. Поновите направи имаат додадено нова функција, a таа e можноста да се управуваат USB уреди и звучници со повеќе компијутери.
Некои од најголемите произведувачи во светот се Avocent, Raritan и Rose. Главни препродавачи се и
Жизел

''Жизел'' (фр. Giselle) е романтичен балет во два чина од францускиот балетски и оперски композитор Адолф Адам. Од неговата прва изведба во Париз 1841 година па до денес, тоа е еден од ретките балети кој има непрекината традиција на изведување.
1 Синопсис
Првиот чин ја прикажува средбата на Жизел - девојка од село и грофот Алберт, кој е дојден на лов. Таа безгранично се вљубува во него, но не знае дека тој е благородник. Шумарот Хиларион, кој исто така ја сака Жизел, дознава за потеклото на грофот и кога неговата свита доаѓа во селото, меѓу кои и неговата свршеница Батилда, тој го разоткрива Алберт пред сите. Жизел не можејќи да ја прифати лагата за лажната љубов полудува и умира од болка.
Вториот чин ја прикажува играта на самовилите, кои се всушност верени девојки кои умреле пред својата свадба. Тие преку ноќ излегуваат од своите гробови и танцуваат. Секој што ќе ја види нивната игра мора да умре - тие го присилуваат да танцува додека не капне од умор и потоа го фрлаат во езерото.
Таа ноќ во шумата доаѓа Хиларион, а потоа и Алберт и ја искажуваат својата љубов на гробот на мртвата Жизел. Хиларион е фатен од самовилите и убиен, а Алберт го спасува љубовта на Жизел која со него игра до раните зори. Таа му овозможува моменти на одмор, поради кои тој издржува до моментот кога сонцето изгрева и самовилите исчезнуваат,.
Тврд диск

Тврд диск (англ. ''hard disk'') — носител за трајно складирање и понатамошно користење на податоци. Тврдиот диск може да биде внатрешен или надворешен и има капацитет од неколку стотини гигабајти (GB). Се состои од алуминиумски плочи (од З до 5) обложени со магнетно чувствителен материјал, глава за читање/запишување (сместени во херметички затворена кутија) и интерфејс (што се вика и контролор) за врска со централниот систем.
Тврд диск овозможува запишување и читање на податоци со произволен пристап. Капацитетот на складираните податоци се мери со мегабајти и гигабајти. Главите за читање и за запишување лебдат над плочите додека тие се ротираат со огромни брзини (околу 7200 вртежи во минута). Дискот е чувствителен на надворешните влијанија па е затворен во метална кутија.
1 Изглед
Тврдиот диск е поставен во метално куќиште (херметички затворено), во чија внатрешност се наредени повеќе плочи, една над друга, на оска која ротира. Така поставени формираат цилиндар. Од страната се поставени глави за читање и запис кои се фиксни, неподвижни.
Секоја плоча е премачкана со магнетен материјал дебел само неколку микрони, а над него се нанесува заштитен слој.
2 Како работи
Работи на принцип на магнетен запис на податоци по патеки и сектори, на секоја од плочите. Има по една глава за читање и една за запишување за секоја плоча посебно. За да може да се запишуваат податоците, плочите се логички поделени во патеки и сектори. Просторот меѓу две патеки и два сектори е наречен блок и содржи 512B (бајти). Процесот на поставување патеки и сектори е познат како форматирање.
3 Капацитет и достапна брзина
Капацитетот на еден тврд диск се цени според:
:- капацитетот или количината на бајти која може да се запише на дискот;
:- брзина на пренос односно количина (број) на бајти во една секунда, кои дискот ги испорачува на централна единица, изнесува околу 5-40МB;
:- време на пребарување запис, односно времето од моментот кога централната единица побарува запис до моментот кога започнува да се испраќа првиот бајт од дискот до централната единица. Ова време се мери во милисекунди (10-20 ms)
Еден тврд диск има голема меморија и може да собере повеќе работи од едно флопи и со многу поголема брзина. Денешниве тврди дискови може да имаат капацитет од 80 ГБ до околу 4Tb.
4 Наводи
Григор Копров

Григор Копров (роден на во Охрид) е еден од најпознатите македонски поп композитори. Работел со многу ѕвезди како Маја Оџаклиевска, Тоше Проески, Перо Христов, Владо Јаневски, Марјан Стојановски, Мартин Вучиќ, Каролина Гочева и Андријана Јаневска.
Во 1997 ја компонирал песната ''Не зори зоро'' со која Владо Јаневски ја претставувал Македонија на Евровизија 1998, првиот настап на земјата на овој настан. Копров се обидел да пласира и многу други песни за Евровизија, но тие не успевале на изборите.
Најпознат е по неговата соработка со ултра-славната македонска и балканска ѕвезда Тоше Проески. Копров му ги компонирал некои од неговите мегахитови како ''Сонце во твоите руси коси'', ''Усни на усни'' и ''Немир'' (во дует со Гочева).
Копров е познат и како композиторот на познатата пејачка Маја Оџаклиевска со песните како ''Јулија'', ''Те љубам лудо'', ''Ники'', ''Лиду лиду ду'', и ''Прости ми''.
може да се видат на мрежното место на .
Пелазги

Пелазгите — прединдоевропски народ кој живеел во јужните делови на Балканскиот Полуостров и се сметаат за негови први жители. Живееле во ридовите и планините, особено во Грција и Тесалија, каде новодојдените агресивни Елини во XII век п.н.е. ги натерале Пелазгите да се повлекуваат по планините и на север во Македонија, Тракија итн. Старословенскиот збор за ваквото живеење на рид/планина е „по-лазеч“, т.е. Полазеч, Полазги или Пелазги.
Некои веруваат дека Пелазгите биле претходници на Античките Грци.
Славистот Шафариќ вели дека следниве антички топоними во географска Тракија, која ги опфаќа и македонските етнички територии се од словенско потекло:
За античката тракиско-пеонско-македонска област Стримион, се тврди дека подоцна ја населило македонското словенско племе Струмјани. Според ова, областа Стримион која носи чисто словенско име потекнува од предсловенската колонизација. Струмиен е старословенски збор и означува врело/извор, а денес истиот збор, со истото значење се употребува во полскиот јазик. Во Пиринска Македонија и денес постои реката Струма, а во Македонија градот Струмица кои влечат корен од старословенскиот збор Струмиен.
Античкиот историчар Трог Помпеј пишува дека Македонците потекнуваат од Пелазгите .
Во 450 г.п.н.е., Херодот за Пелазгите вели:
Античкиот елински географ Страбон, вели:
Понатаму, Страбон пишува дека Тесалија, меѓу устието на реката Пенеј, Термопилите и планината Пинд, се нарекувала Пелазгиски Аргос, оти Пелазгите ја населуваaт таа земја . Страбон ова го напишал во 9 век по Христа, што говори во прилог на тоа дека Пелазгите и тогаш живееле во Елада, Тесалија, Македонија итн. Од тие Пелазги-Аргaјци произлегувала македонската царска династија, почнувајќи од македонскиот цар Александар Први (Александар Трети е големиот Александар Македонски). На друго место, Страбон вели дека и Етолците (како и Македонците) не се Елини . Како Акаранците, Македонците и Етолците биле неелини, туку Пелазги, римскиот историчар Тит Ливиј пишува дека сите тие зборувале на еден ист јазик, неелински:
Тјумењска Oбласт

Тјумењска област (|Тюменская область) е федерален субјект на Русија (област) во рамките на Уралскиот федерален округ. Административен центар е градот Тјумењ. Содржи два автономни округа, Ханти-мансискиот и Јамало-ненецкиот. Без автономните окрузи, Тјумењската област зафаќа површина од 159.870 км<sup>2</sup> (вклучувајќи ги автономиите, ова е трета по големина поделбена единица во Русија) со население од 3.264.841 (2002). Тјумењ е најголемиот град, со над половина милион жители.
1 Географија
1.1 Часовен појас
Тјумењската област спаѓа под Екатеринбуршката часовен појас (YEKT/YEKST). UTC +0500 (YEKT)/+0600 (YEKST).
2 Демографија
''Население'': 3.264.841 (попис 2002).
''Етнички групи'': Во Тјумењската област постојат 36 признаени етнички групи, секоја со над 2000 души, и со тоа е една од етнички најразнообразните области во Русија. За време на пописот составот на населението бил следниот:
*Руси:(71,56%);
*Татари:(7,18%);
*Украинци:(6,47%);
*Башкири:(1,43%);
*Азери:(1,30%);
*Белоруси:(1,10%);
*Чуваши:(0,93%);
*Ненци:(0,87%);
*Германци:(0,83%);
*Ханти:(0,82%);
*Казаци:(0,57%);
*Молдавци:(0,55%);
*Ерменци:(0,45%);
*Кумици:(0,38%);
*Мари:(0,34%);
*Лезгинци:(0,34%);
*Чеченци:(0,33%);
*Манси:(0,32%);
*Мордовци:(0,30%);
*Коми:(0,27%);
*Таџици:(0,24%);
*Сибирски Tатари:(0,24%);
*Узбеци:(0,24%);
*Удмурти:(0,19%);
*Ногаи:(0,13%);
*Бугари:(0,11%);
*Полјаци:(0,10%);
*Коми-Пермијци:(0.,10%);
*Грузијци:(0,10%);
*Кригизи:(0,09%);
*Авари:(0,08%);
*Даргини:(0,08%);
*Гагаузи:(0,08%);
*Ингуши:(0,07%);
*Роми:(0,06%);
*Грци:(0,06%);
*Селкупи:(0,06%);
*Осети:(0,06%);
*Коми-ижеми:(0,05%);
*Евреи:(0,05%);
*Корејци:(0,05%),
останати 0,50%.
Покрај ова, дополнителни 0.96% од населението не одговорило на прашањето.
Голем Кремљски дворец

Големиот Кремљски дворец (''руски'': ''Большой Кремлевский дворец''), е изграден во периодот од 1837 до 1851 год. во Москва, Русија, на местото на поседот на великите кнезови, основани во XIV век на Боровицскиот Рид. Конструирана е од тим архитекти под водство на Константин Тон со намета да се потенцира величината на руската аристократија. Тон бил и архитектот на Арсеналот и црквата на Исус Христос Спасителот.
Големиот Кремљски дворец порано била московската резиденција на царот. При изградбата морал да се сруши постојниот барокен дворец на местото, конструиран од Растрели, како и црквата Св. Јован Крстител, конструирана по нацрт на Алевиз Новиот на местото на најпрвата црква во Москва.
Тоновиот дворец е долг 125 м, а висок 47 м, со вкупна квадратура од 25,000 м<sup>2</sup>. Во ова спаѓа и постариот Теремски дворец, девет цркви од XIV, XVI и XVIII век, Светиот вестибил и преку 700 соби. По план зградите во комплексот обликуваат квадрат со внатрешен двор. Главната зграда изгледа како да има три ката, но всушност има два - горниот кат има два реда прозорци. Западната зграда од дворецот има државни приемни сали и приватни одаи за царското семејство ( .
Петте приемни сали (Георгиевска, Владимирска, Александрвоска, Андреевска и Екатеринска) се именувани по ордени на Руското царство: Георгиев, Владимиров, Александров, Андреев и Катеринин. Георгиевската сала ( ) денес се користи за државни и дипломатски приеми како и официјални церемонии. Во оваа сала се потпишуваат меѓународни договори ( ). Исто така таа води до Избршушената палата, Златната одаја на царицата, Теремскиот дворец, Зимскиот дворец, и Државниот Кремљски дворец. Александровската ( ) и Андреевската сала ( ) во советско време биле споени за состаници и конференции на Врховниот Совет на СССР; во 1990-тите биле раскошно реставрирани според Тоновите дизајни.
Тврдо дрво

Тврдо дрво — дрво од широколисни (главно листопадни, но ова не важи апсолутно кај тропските дрва) или пак скриеносемени дрва. Наспроти тврдото имаме меко дрво, кое го добиваме од четинари. Тврдите дрва главно се со поголема густина и тврдина отколку меките дрва, но постојат значителни варијации во обете класи, како и доста преклопувања; некои тврди дрва (како балсамовото дрво) се помеки од највеќето меки дрва, додека пак тисата е пример за тврдо меко дрво. Трдите дрва имаат широки лисја и прикачени ореви или семиња како желади. Често виреат во суптропски региони како Африка но и во Европа и други предели како Азија.
Видовите на тврди дрва се поразнообразни од меките. Постојат околу 100 пати повеќе видови тврди, отколку меки дрва. Проводите значително им се разликуваат во големина, облик на перфорација како и структурата на клеточниот ѕид.
Тврдите дрва имаат огомен дијапазон на примена како градежништво, мебел, паркети, покуќнина итн.
Овој вид дрво е многу поотпорен на разјадување од меките дрва и затоа наоѓа примена надвор.
Од неодамна палмовото дрво се вбројува во тврди дрва. Ова ѝ припаѓа на монокотиледонската група растенија промовирана одржлива алтернатива на сѐ помалите залихи на „конвенционални“ тврди дрва.
Најтврдо (најгусто) дрво на светот е lignum vitae („дрво на животот“) кое се добива од дрвото Guaiacum officinale.
1 Поврзано
* Меко дрво
* Растителни ткива
* Список на дрвени материјали
* Мешано дрво
2 Наводи
* Schweingruber, F.H. (1990) ''Anatomie europäischer Hölzer—Anatomy of European woods.'' Eidgenössische Forschungsanstalt für Wald, Schnee und Landscaft, Birmensdorf (Hrsg,). Haupt, Bern und Stuttgart.
* Timonen, Tuuli (2002). ''Introduction to Microscopic Wood Identification''. Finnish Museum of Natural History, University of Helsinki.
* Wilson, K., and D.J.B. White (1986). ''The Anatomy of Wood: Its Diversity and variability.'' Stobart & Son Ltd, London.
Член (граматика)

Член — збор кој стои до именка или друг збор кој ја менува именката, за назначување на видот на односот кон таа именка.
Членовите играат разни улоги:
* одреден член (во македонскиот, наставките: ''-от, -та, -то''; во англискиот: ''en'') пред именки во еднина или множина кои се однесуваат на извесен (конкретен) член на една група. (''Пилето на гранката е шарено'')
* неодреден член (во македонскиот вакви не постојат, но во англискиот: ''a, an'') се користи пред именки во еднина that refer to any member of a group. (''en'').
* делбен член означува неодредена количина на неизбројлива именка; во македонскиот вакви не постојат, но во англискиот, иако не постојат, зборовите ''some'' или ''any'' често ја вршат таа функција. Пример за ваков член наоѓаме во францускиот: ''fr'' / ''fr'' / ''fr'', како во ''fr'' (превод на англиски: „en“ или „en“)
* нулти член е отстуството на член (како во англиската неодредена множина), кој се користи во некои јазици како спротивност на пристуството на член.
1 Членот во македонскиот јазик
Членот во македонскиот јазик е постпозитивен, т.е. доаѓа како наставка на именката.
Македонскиот јазик има три вида членови, со три варијанти за секој, во зависност од родот. Значи, покрај гореспоменатиот одреден член (''-от, -та, -то''), македонскиот јазик има уште два члена кои се употребуваат во зависност од релативната раздалеченост на посоченото:
* за блиски предмети: ''-ов'' (''-ва, -во'')
* за пооддалечени предмети: ''-он'' (''-на, но'')
За поподробно, видете ''Определеност и неопределеност на именките во македонскиот јазик''.
2 Поврзано
* Определеност
Формален јазик

Во математиката, логиката и информатиката, формален јазик е јазик кој е дефиниран по прецизни математички формули.
Формалниот јазик L е карактеризиран како множество од F конечен број на елементи изградени од множество на симболи A.
Математички, формалниот јазик е неподредениот пар L={A,F}.
Постојат и други алтернативни опции на начини на кои може да се гледа на формалните јазици:
* Збир на зборови
* Збир на реченици
Во првиот случај множеството А се нарекува азбука L, а елементите на F се нарекуваат зборови.
Во вториот случај множеството А се нарекува лексикон на вокабуларот F, додека елементите на F се нарекуваат реченици.
Математичката теорија на формалните јазици се нарекува теорија на формални јазици.
Иако вообичаено е да се слуша терминот формални јазици надвор од математиката, логиката и компјутерските науки кога се мисли на начин на изразување кое е стилизирано и прецизно во секојкдневниот говор, но смислата на формалните јазици е строго дефинирана според теоријата за формални јазици.
Како пример за формални јазици може да биде, азбука од типот на {a,b} и еден од стринговите на азбуката може да биде abbaababa.
Еден типичен јазик над таа азбука може да биде множество од стрингови кои имаат ист број на a и b.
1 Примери
* Множество на сите зборови составени од a,b;
* Множество {a^n}, каде што n е природен број и a^n е стринг за кој се мисли дека a се повторува n пати;
* Конечен јазик, како на пример
* Множество на синтаксички точни програми дадени во некој програмски јазик или
* Множество на влезови за конкретна Турингова машина.
Формалните јазици можат да бидат специфицирани на најразлични начини како:
* Стрингови создадени само од одредена формална граматика (хиерархија на Чомски);
* Стрингови опишани со регуларни изрази;
* Стрингови прифатливи од некои автомати, како Тјуринговата машина или конечните автомати;
* Стрингови одредени од да/не одговори.
2 Операции
* Конкатенација- L<sub>1</sub> L<sub>2</sub> ги содржи сите стрингови во форма vw каде што v е стринг од L<sub>1</sub> a w е стринг од L<sub>2</sub>;
* Пресек- L<sub>1</sub>∩ L<sub>2</sub> резултантниот јазик е оној јазик кој ги содржи сите ониe стрингови што ги има во L<sub>1</sub> и L<sub>2</sub>;
* Унија- L<sub>1</sub> U L<sub>2</sub>, резултантниот јазик ги содржи сите стрингови кои ги има и во L<sub>1</sub> и во L<sub>2</sub>;
* Комплемент-С L<sub>1</sub> ги содржи сите стрингови од азбуката кои не се во L<sub>1</sub>;
* Клини оператор- L<sub>1</sub>* ги содржи сите стрингови кои можат да бидат напишани во формата w<sub>1</sub> w<sub>(2….)</sub> w<sub>n</sub> каде што w<sub>i</sup> U L<sub>1</sub> и n ≥ 0.
Се вклучува и празниот стринг ε.
* L<sub>1</sub>^R- ги содржи сите обратни стрингови од L<sub>1</sub>.
3 Наводи
* Hopcroft, J. & Ullman, J. (1979). Introduction to Automata Theory, Languages, and Computation. Addison-Wesley. ISBN 0-201-02988-X.
* Helena Rasiowa and Roman Sikorski (1970). The Mathematics of Metamathematics, III изд., PWN. , chapter 6 Algebra of formalized languages.
* Rozemberg, G. & Salomaa, A. (уред.) (1979). Introduction to Automata Theory, Languages, and Computation. Addison-Wesley. ISBN 978-3-540-61486-9.
Тастатура

Тастатура или стисница — најзастапениот влезен уред кај личните сметачи. Таа служи за внесување на податоци во системот и распоредот на тастерите потсетува на машина за пишување. При притискање на еден тастер, тастатурата праќа кодиран влезен сигнал до компјутерот што се прикажува на мониторот како визуелизиран симбол.
Со настанување на сметачите воопшто се јавила неопходна потреба за проектирање на влезен периферен уред за внесување на податоци. Оваа машинска опрема служи за рачно внесување на азбучни и бројчени знаци, и истиот има вградено компоненти којшто овие знаци ги претвора во бинарни податоци.
Една од најчесто користените единици без која било кој, личен сметач би бил само куп машинска опрема. Според начинот на прик-лучување тастатурите ги делиме на:
-DIN-ПРИКЛУЧОК (deuche industy norme) германска индустриска норма.
-PS2-приклучок (peripherial serial 2) периферно сериски модел 2
-USB-приклучок (universal serial bus) универзален сериски приклучок (магистрала)
Според класата на изработка тастатурите можеме да ги поделиме на :
-SOFT (меки копчиња)
-HALF (полутврди копчиња)
-HARD (тврди копчиња)
Секоја од овој тип може да биде и со вграден клик (звучен сигнал) вообичаено со клик го користат дактилографите.
Според кодната страна ( codepages) тастатурите можат да бидат означени за земјата или регионот во кој се продаваат, а во некој случај сретнуваме и ознаки на две кодни страни. Во последно време кај овој периферен влезен уред сретнуваме физички подобру-вања како што се ергономските тастатури, мултимедијални таста-тури (интегрирани додатни копчиња), тастатури со вградени читачи на магнетни картици, тастатури со вграден тракбол, тастатури со вграден тачпат итн.
Тракболот е топче вградено на тастатурата, тачпатот е вгра-дена плочка со која одиме со прстот на неа наместо на глушец. Од комбинираните тастатури погоре споменати,постојат и специјални изведби на тастатури кој се користат на таканаречените ПОС-терминали (овие тастатури се сретнуваат во продажните центри на наплатните каси).
Во поново време со напредокот на техниката сретнуваме и безжични тастатури (wireless keyboard) Овие тастатури имаат вгра-дено контроли за безжично поврзување. Во тастатурата е вграден примо-предавател кој испраќа сигнали кон ист таков примо-преда-вател поврзан на USB conector) на персоналниот сметач. Овој тип на тастатури се дели на:
-Примопредавање по пат на звук на кој дометот им е многу поголем.
-Примопредавател по пат на светлина на кој дометот им е ограничен.
Постојат поинакви тастатури:
Азбучнобројчена тастатура (AT) е вид тастатура со 84 тастери која има идентичен распоред со машините за пишување.
Бројчена тастатура (англиски: ''numeric keyboard'') претставува група бројчени тастери сместени во десниот дел на компјутерската тастатура.
Букефал

Букефал (грчки: Βουκέφαλος Букефалос) бил најмилиот коњ на Александар Македонски. Името преведено значи "Воловска глава". Според легендата, можел да го јавне само Александар.
Букефал умрел за време на Битката кај индиската река Хидасп, во 326 година п.н.е, на возраст од 30 години што е длабока старост за еден коњ дури и во денешно време. Александар, за спомен на него, на тоа место го основал градот Букефала (денес Џалалпур).
1 Според пишувањата на Плутарх
Букефал е опишан како голем црн коњ со голема бела ѕвезда на неговото чело. Имал сини очи и неговата раса била една од најиздржливите. Според легендата, Александар во тоа време (10-то годишник) бил единствениот на кого Букефал му се покорил. Коњот прво бил понуден на Филип II Македонски од страна на Филониј, трговец на коњи, за цена од 13 таланти, што биле многу пари во тоа време. Бидејќи никој не можел да го скроти коњот Филип се откажал од купувањето. Но Александар се понудил сам да плати за коњот доколку успее да го скроти. Тој приметил дека Букефал се плаши од својата сенка, па го свртел кон сонцето за да не може да ја гледа. Така коњот се смирил и Александар успеал да го јавне. Легендата зборува дека од тој момент Букефал и Александар биле неразделни и заедно учествувале во сите битки.
EMI Classics

ЕМИ Класикс''EMI Classics''
Групација, ЕМИ
Онована, 1990
Основач(и), -
Дистрибуциски куќи, ЕМИ Класикс (во ОК)Ејнџел Рекодс (во САД)Вирџин Класикс
Жанр(ови), Класична музика
Земја, Обединето Кралство
Мрежни места
ЕМИ Класикс (''EMI Classics'') е музичка куќа на ЕМИ, основана во 1990 за смалување на потребите локализирани пакувања и каталози за меѓународно дистрибуираните класични изданија.
Класичната музика пред тоа била издавана едновремено под имињата Ејнџел, Серафим, Одеон, Колумбија, ХМВ и други куќи, делумно бидејќи конкуренцијата ги поседува овие марки во разни земји. Овие биле преземени од ЕМИ Класикс за да избегнат проблеми со заштитниот знак. Изданијата направени за дистрибуција во поединечни земји сѐ уште се дистрибуираат под нивните историски имиња, освен Колумбија, бидејќи ЕМИ го продал ова име на Сони Мјузик Ентертејмент. Црвеното лого води потекло од изданијата на Ред Сиал, на претходникот на ЕМИ, Грамофон Компани во 1902. Така класичните изданија на ХМВ имале црвени знаци.
Еден од изведувачите за оваа музичка куќа е и македонскиот пијанист Симон Трпчески.
1 Поврзано
* Список на музички куќи
* Дојче Грамофон
Пампинг лема за контексно слободни јазици

Пампинг лемата за контексно слободни јазици, исто така е позната и како лемата на Бар-Хилел (Bar-Hillel), е лема која има својства кои важат за сите ''контексно слободни јазици''. Нејзината примарна употреба е да докаже декa јазикот не е ''контексно слободен''. Пампинг лемата за ''контексно слободни јазици'' не може да биде користена за докажување дека било кој ''не контексно слободен јазик'' не е ''контексно слободен''. Во некои случаи мора да се користи лемата на Огден (Ogden) која е погенерализирана.
1 Формална дефиниција
Ако јазикот L е бесконечен и ''контексно слободен'', тогаш постои некоја целобројна вредност p > 0 така што секоја низа w во L со |w| ≥ p (каде p е пампинг должина) може да биде запишано како:
:''w'' = ''uvxyz'' со низи ''u'', ''v'', ''x'', ''y'' и ''z'', така што |''vxy''| ≤ ''p'', |''vy''| ≥ 1, и
:''uv<sup>i</sup>xy<sup>i</sup>z'' е во ''L'' за секој цел број ''i'' ≥ 0.
2 Употреба на лемата
Пампинг лемата за ''контексно слободни јазици'' може да се користи за да се покаже дека одредени јазици не се ''контексно слободни''. За пример ќе покажеме дека јазикот L = {а<sup>j</sup> b<sup>j</sup> c<sup>j</sup>: j>0} не е ''контексно слободен''.
# Да претпоставиме дека L е ''контексно слободен''# Услови:
## | vxy | ≤ p. Односно, средината не е предолга.
## vy ≠ ε (празно). Бидејќи v и y се делови кои треба да се “пумпаат”, овој услов кажува дека барем еден од стринговите што го пумпаме не смее да биде празен.
## За сите i ≥ 0, u v<sup>i</sup> x y<sup>i</sup> z се во L. Односно, двете низи v и y можат да се пумпаат огромен број на пати, вклучувајќи и нула пати, а резултантната низа сѐ уште ќе биде член на L.
# Ако низата w ∈ L каде |w| > p, следи дека w = uvxyz, каде | vxy | ≤ p
# Сега да избереме вредност за j поголема од p.
# Кога vxy се појавува во низата а<sup>j</sup> b<sup>j</sup> c<sup>j</sup>, vxy не може да содржи повеќе од две различни букви, бидејќи најдесната е на j+1 позиција од најлевата c.
# Може да биде цел од а букви или цел дел од b од или од c букви, или може да биде составен од a и b или пак од b и c симболи.
# Низата vxy не може да содржи повеќе од две различни букви, а исто така според пампинг лемата не може да биде ни празна, затоа мора да содржи барем една буква.
# Сега може да почнеме да "пумпаме"
# Бидејќи uvxyz е во L, uv<sup>2</sup>xy<sup>2</sup>z мора исто така што бидат во L. Бидејќи v и y не можат и двете истовремено да бидат празни, |uv<sup>2</sup>xy<sup>2</sup>z| > |uvxyz|, затоа додадовме букви.
# Но бидејќи vy не ги содржи сите три различни букви, не можеме да додадеме ист број на букви од сите поединечно. Ја напумпавме со повеќе букви и со тоа ја побивме оригиналната дефиниција на L. Затоа, uv<sup>2</sup>xy<sup>2</sup>z не може да биде во L.
# Дојдовме до контрадикторност. Затоа, нашата првична претпоставка, дека јазикот L е ''контексно слободен'' не е точна.
3 Поврзано
* Пампинг лема за регуларни јазици
* Формални јазици
* Лема на Огден
4 Наводи
* Section 1.4: Nonregular Languages, pp. 77–83. Section 2.3: Non-context-free Languages, pp. 115–119.
The Latin Library

The Latin Library (''Латинска библиотека'') е мрежно место кој собира латински дела во јавна сопственост. Добиени се од разни извори. Многу од нив се скенирани и форматирани од книги. Други се симнати од разни мрежни места на Интернет (од кои многу пак сега не можат да се најдат). Од поскорешните додадени дела, нејвеќето се придонеси на корисници ширум светот. Текстовите не се наменети за истражувачки цели, ниту како критични изданија. На мрежното место нема преводи. Го одржува Вилијам Л. Кери од Ферфакс, Вирџинија, и е дел од поголемиот портал „Ad Fontes Academy“ .
1 Поврзано
* Латинска книжевност
2 Надворешна врска
*
Хемолуминисценција

Хемолуминисценцијата е процес на зрачење на светлина без притоа да се врши топлотна емисија како резултат на некоја хемиска реакција. Наједноставно кажано, доколку ни се дадени реактантите A и B, како и интермедијаторот ◊, тогаш општата формула на една хемолуминисцентна реакција би изгледала вака:
[A] + [B] → [◊] → [''продукти''] + ослободена светлина
Емисијата на светлина е резултат на преминот на возбудениот интермедијатор на пониско енергетско ниво. Теоретски, еден фотон треба да му биде даден на секоја молекула на реактанот, или Авогадров број на фотони на секој мол од реактантот.
На пример, ако [A] е луминол, а [B] е водород пероксид, во присуство на соодветен катализатор, би се одвивала следнава реакција:
Луминол + H<sub>2</sub>O<sub>2</sub> → 3-APA[◊] → 3-APA + светлина
Тука 3-APA е 3-аминофталат, а 3-APA[◊] е возбудената состојба што зрачи светлина додека минува во пониско енергетско ниво.
Најтипичен пример на хемолуминисценција во лабораториски услови се забележува кај луминол тестот, каде доказ за присуство на крв претставува сјаењето на специментот при негов контакт со железо.
Кога хемолуминисценцијата се случува во живите организми, тогаш станува збор за една природна појава, наречена биолуминисценција.
Светлечките стапови зрачат светлина како резултат на хемолуминисценција.
1 Поврзано
* Биолуминисценција
Адмиралштапска арка

Адмиралштапската арка (англ. ''Admiralty Arch'') е голем објект во Лондон во чиј состав се наоѓа порта со пет арки која служи како уличен и пешачки приод помеѓу Шеталиштето (''The Mall''), кон југозапад, и Трафалгарскиот плоштад на североисток. Архитект е Сер Астон Веб. Сврзана е со Стариот адмиралштаб, по која го носи името.
Изградбата на објектот била нарачана од кралот Едвард VII во спомен на неговата мајка кралицата Викторија, иако тој не доживеал да ја види завршена. При врвот стои латински натпис со следниве зборови:
: ANNO : DECIMO : EDWARDI : SEPTIMI : REGIS : : VICTORIÆ : REGINÆ : CIVES : GRATISSIMI : MDCCCCX :
(„''Во десеттата година на владеењето на кралот Едвард VII, [во чест] на кралицата Викторија, од најблагодарните граѓани, 1910''“)
Адмиралштапската арка е знаменитост од I класа. Во 2000, Кабинетната служба се преселила во оваа зграда, додека седиштето сè уште им е во Вајтхол. Во градбата е сместена и Стратешката единица на премиерот.
Викторијанска архитектура

Поимот Викторијанска архитектура се однесува на ред архитектонски стилови главно од викторијанското доба. Затоа периодот на изградба на овие згради може да се преклопува со времето на владеење на кралицата Викторија, по која е наречен самиот стил.
1 Историја
Викторијанкото доба траело 64 години, од 1837 до 1901. Грчката преродбена архитектура се претега од подоцнежниот колонијален период, па сѐ до почетокот на викторијанското доба. Слично на нова, Движењето за применета уметност во САД започнало неколку години пред крајот на викторијанското доба.
2 Видови викторијанска архитектура
* Британско Движење за применета уметност
* Готска преродба
* Италовидна
* Јакобетанска (претходник на стилот Кралица Ана)
* Неокласицизам
* Нео-Грек
* Обоени убавици
* Кралица Ана
* Ренесансна преродба
* Неороманика (заедно со Ричардсонскиот стил)
* Втор ампир
* Истлејкски стил
* Индустриска архитектура
Значајни викторијански градови се: Лондон, Галвестон, Глазгов, Мелбурн, Манчестер, Мумбаи и Њу Орлеанс.
3 Наводи
* Dixon, Roger and Muthesius, Stephan. ''Victorian architecture''. Thames & Hudson: 1978. ISBN 0-500-18163-2 .
* Prentice, Helaine Kaplan, ''Rehab Right'', Ten-Speed Press. ISBN 0-89815-172-4, includes descriptions of different Victorian and early 20th Century architectural styles common in the San Francisco Bay Area, particularly Oakland, and detailed instructions for repair and restoration of details common to older house styles.
4 Поврзано
* Викторијанска декоративна уметност
* Викторијанско доба
* Џорџијанска архитектура
Авероес

Авероес (1126, Шпанија - 1198, Мароко) бил арапски филозоф, лекар и учител. Тој бил основач на филозофскиот правец ''Авероизам''. Неговото учење се приклонувало кон материјализмот и пантеизмот. Тој ја негирал бесмртноста на душата, поради што бил осуден од Римската курија.
1 Авероес како тема во уметноста
* „Потрагата по Авероес“ - кус расказ на аргентинскиот писател Хорхе Луис Борхес.
Борче Панов

Борче Панов — македонски поет и есеист.
1 Животопис
Панов е роден на година во Радовиш. Завршил Филолошки факултет во Скопје. Работи во локалната самоуправа на Општина Радовиш. Тој станал член на ДПМ во 1998 година. Автор е на книгите: „''Што виде Чарли Ч од наопаку''“ (поезија, 1991), „''Циклонско око''“ (поезија, 1995), „''Стоп Чарли''“ (2002), „''Такт''“ (2006), „''Гатанка од стакло''“ )2009), „''Базилика на ракописот''“ (2010), „''Заумна вечера''“ (2012), „''Вдах''“ (2014), „''Човечки тишини''“ (2016), „''Уханија''“ (2017) и „''Глочка школка''“ (2018). Автор е и на осум драми. Во 2016 година, бил објавен избор на неговата поезија на бугарски јазик - „''Честички хематит''“, во 2017 година во Словенија, на словенечки јазик била препеана и објавена неговата поетска книга „''Вдах''“ а потоа, во издание на УКС Србије, бил објавен изборот од неговата поезија „''Бријање балона''“ на српски јазик. Добитник е на наградата за најдобра дебитантска книга на „''Студентски збор''“. Член е на претседателството на Друштвото на писателите на Македонија.
Мост на воздишките (Оксфорд)

Хертфордски мост (англ. ''Herford Bridge''), е покриен мост преку улицата Њу Колеџ Лејн, Оксфорд, Англија, често наречен и Мост на воздишките (англ. ''Bridge of Sighs'') заради неговата наводна сличност на мостот со исто име во Венеција. Овој мост всушност не бил замислен како реплика на венецијанскиот мост, туку изгледа многу послично на мостот „Ријалто“ во тој град. Мостот ги поврзува Стариот и Новиот Четириаголен двор на Хертфордовиот колеџ.
Архитектот е Сер Томас Џексон. Завршен е во 1914, и покрај противењата на управата на Новиот колеџ.
* Мост на воздишките
* Мост на воздишките (Кембриџ)
Гаспар Санз

Гаспар Санз (|Gaspar Sanz) (4 април 1640 – 1710) — шпански композитор и свештеник роден во Каланда во регионот Арагон. Станал доминантна фигура во шпанската барокна музика, и извршил силно влијание врз неколку композитори низ вековите. На пример, неговото дело ''Instrucción de música sobre la Guitarra Española'' („Вовед во музиката за шпанска гитара“) во голема мера оставило силно влијание врз Хоакин Родриго „Фантазија за еден господин“. Оваа книга исто така е голем извор за употребата и свирењето на барокната гитара. Санз се здобил со голема слава заради овие книги, како и неговото дело „Шпанска свита“.
1 Поврзано
* Барокна гитара
* Класична гитара
* Репертоар за класична гитара
Градинар

Градинар — лице што одгледува и одржува растенија, особено градина. Ова подразбира лица со различни занимања и животни стилови кои се занимаваат со градинарство. Ова е веројатно најстарото занимање, од рекреативно во домашна градина, преку зелечуково или овоштарско градинарство за семејни потреби, до работник кој одржува зеленила за пари како главен градинар на голем посед.
Поимот градинар се употребува и за градинарски дизајнери и пејзажни градинари, кои главно се занимаваат со проектирање (дизајн) на градини, а не со практичните аспекти на градинарството.
Градинарството има долга историја, и некои од градинарите се причуле заради нивната пионерска работа како Андре Ле Нотр и Кејпабилити Браун.
1 Градинарот како тема во уметноста
* „Градинар“ - суфиска приказна.* „Царот и градинарот“ — турска народна приказна.
2 Поврзано
* Градина
* Градинарство
* Главен градинар
Електролуминисценција

Електролуминисценцијата се дефинира како оптичко-електрична појава кај кого се забележува емисија на светлина од одреден материјал како одговор на електричната струја што минува низ него или како резултат на влијанието на силно електрично поле.
Електролуминисценцијата е резултат на рекомбинацијата на електроните и празните простори во материјалот (кој, по обичај, е полупроводник). Возбудените електрони ја ослободуваат својата енергија во вид на фотони – светлина.
Материјали кои се користат при предизвикувањето на електролуминисценција има многу, но како најтипични меѓу нив се издвојуваат следниве:
* Цинк сулфидот допингуван со одредена количина на бакар или на сребро
* Природниот син дијамант (кој е смеса на јаглерод и бор; може да се користи и било кој вид на дијамант со борот како допингувач)
* Полуспроводниците кои се резултат на сврзување на елементи од III и V група: InP, GaAs и GaN.
1 Поврзано
* Луминисценција
* Илуминатор
* Електролуминисцентна жица
Радиолуминисценција

Радиолуминисценцијата е феномен при кој луминисценцијата односно зрачењето на светлина се предизвикува во одреден материјал преку бомбардирање со јонизирачко зрачење, најчесто со бета-честички. Типичен пример за радиолуминисцентен материјал е трициумот, односно изотопот на водородот со два неутрона, кој се искористува како состојка во луминисцентните бои што предизвикуваат светење на бројките кај одредени часовници. Уште еден употреблив радиолуминисцентен материјал е веќе застарената смеса на радиум и цинк сулфид допингуван со бакар која, слично како и трициумот, се користела како луминисцентна боја кај часовниците.
Механолуминисценција

Механолуминисценцијата е луминисценција што е резултат на механичко дејство извршено врз тврда супстанца. Може да биде предизвикана на неколку начини, а најлесто со помош на ултразвук.
Се дели на три поттипови:
* Фрактолумисценција
** Предизвикана од механичко дејство што предизвикува скршеници – фрактури.
* Пиезолуминисценција
** Резултат е на влијанието на притисок што предизвикува само еластична деформација .
* Триболумисценција
** Првобитно се предизвикува како резултат на триење, но самата механолуминисценција е всушност последица на фрактурите што настануваат во текот на процесот на триење, па затоа, многу често, а особено во модерните поделби, фракто- и триболуминисценцијата се сметаат за синоними .
Фотолуминисценција

Фотолуминисценцијата е процес при кој една хемиска супстанца апсорбира еден фотон (електромагнетно зрачење) и го позиционира на повисоко електронско ниво, а речиси истовремено зрачи еден фотон назад, враќајќи го на пониско енергетско ниво. Периодот меѓу апсорбирањето и зрачењето е многу краток и најчесто не изнесува повеќе од 10 наносекунди. Сепак, под влијание на посебни услови, најчесто во лабораторија, и особено во текот на фосфоресценцијата, овој период може да биде продолжен и да трае повеќе од неколку минути, па дури и неколку часа.
Брановата должина на светлината која се апсорбира и зрачи се одредува по правилата на квантната механика. За да се сфати принципот на функционирање и начинот на кој се апсорбира и зрачи фотонот потребно е да се тргне од помалите атоми и молекули и нивните електронски конфигурации и молекуларни орбитали. Поголемите атоми и молекули не може да се разгледуваат ниту во лабораторија ниту на било кој друг практичен начин, па затоа тие припаѓаат во доменот на таканаречената компјутерска хемија, која ги користи компјутерите за да осознае и предвиди што се случува на атомско и молекуларно ниво.
1 Форми на фотолуминисценција
Наједноставните фотолуминисцентни процеси се поврзани со ''резонантното зрачење'' во која фотон со одредена бранова должина се апсорбира и фотон со истата должина веднаш се испушта. Овој процес не вклучува големи енергетски трансформации и деформации и се одвива со голема брзина, дури и поголема од 10 наносекунди.
Поинтересни процеси се случуваат кога хемискиот супстрат е подлежен на внатрешни енергетски транзиции пред да се случи реемитирање на енергијата здобиена со апсорпцијата на фотонот. Најпознат ваков ефект е флуоросценцијата која најчесто е брз процес, но во која дел од првобитната, оригинална енергија моментално се троши, со цел емитираните светлосни фотони да бидат со пониска енергија во однос на оние кои се апсорбираат.
Една уште поспецифична форма на фотолуминисценцијата е фосфоресценцијата при која енергијата на апсорбираните фотони поминува низ процесот на интерсистемски премин, односно преку низа реакции доаѓа во фаза на триплетен спин, односно на тројна мултипликација на спинот. Кога енергијата ќе се зароби во триплетната фаза, транзицијата на енергијата со пониска вредност е квантно забранета, што значи дека се случува многу побавно во однос на останатите транзиции. Резултатот е еден прилично бавен процес на транзиција на енергијата, кој најчесто трае со минути или часови. Ова е основа на постоењето на таканаречените светлечки во темнина супстанци.
Гемиџии (навивачка група)

Гемиџии — македонска навивачка група од Гостивар основана во 1991 година. Групата навива и ги поддржува КК „Маврово“ (порано „Никол Ферт“), ФК „Гостивар“ и останатите македонски спортски клубови од Гостивар. Членството на групата е составено исклучиво од Македонци од Гостивар, а името е преземено од познатите македонски солунски атентатори - Гемиџии. Логото на групата е препознатливиот симбол на македонските револуционери вкрстените пиштол и кама врз евангелие со натпис Гемиџии Гостивар. Позабележителни натпревари за оваа група ќе останат натпреварите од финалето на кошаркарската сезона 1999/00 кога КК „Никол Ферт“ од Гостивар го победи КК „Работнички“ од Скопје и ја освои кошаркарската титула, на овие натпревари салата Младост во Гостивар била преполна дури и со над 300 „Гемиџии“. Во поголема бројка Гемиџиите биле најчесто и на натпреварите против албанските спортски клубови од Гостивар и регоналните гостиварски спортски лиги каде што чести биле и инцидентите на натпреварите со албанските клубови. Гемиџиите денес се слабо активна навивачка група, а се во тесна соработка со Војводи Тетово и Чкембари Битола (особено во минатото на дерби натпреварите помеѓу Вардар и Пелистер),а исто така се редовни поддржувачи на Македонската фудбалска репрезентација на западната трибина со своите транспаренти и реквизити.
Поради тоа што во Гостивар во последние години стивнаа спортските клубови особено кошаркарските, во последните години навивачката група Гемиџии од Гостивар e слабо активна.Само се очекува создавање на нова кошаркарска екипа и кам-бек на Гемиџиите.
Список на села во Зихна

Име на македонски, Македонски-латиница, Име на грчки, Грчки-латиница, Жители во 1903, Жители во 2001
Алистратик, Alistratik, Αλιστρατι, Alistrati, 4515
Анасташа, Anastaša, Анасташа, Анасташа, 260
Баница, Banica, Баница, Баница, 160
Вакув Чифлик, Vakuv Čiflik, Вакув Чифлик, Вакув Чифлик, 200
Витачишта, Vitačišta, Витачишта, Витачишта, 1375
Волчишта, Volčišta, Волчишта, Волчишта, 390
Вратеница, Vratenica, Вратеница, Вратеница, 210
Гозниче, Gozniče, Гозниче, Гозниче, 130
Горенци, Gorenci, Горенци, Горенци, 950
Граменци, Gramenci, Граменци, Граменци, 200
Грачен, Gračen, Грачен, Грачен, 420
Доксамбос, Doksambos, Доксамбос, Доксамбос, 180
Доксат, Doksat, Доксат, Доксат, 250
Долна Нушка, Dolna Nuška, Долна Нушка, Долна Нушка, 600
Долуиси, Doluisi, Долуиси, Долуиси, 280
Драчево, Dračevo, Драчево, Драчево, 300
Егри Дере, Egri Dere, Егри Дере, Егри Дере, 1372
Ениќој, Enikoj, Ениќој, Ениќој, 230
Зихна, Zihna, Зихна, Зихна, 410
Здравик, Zdravik, Здравик, Здравик, 330
Зелјахово, Zeljahovo, Зелјахово, Filidos, 2825
Золум, Zolum, Золум, Золум, 200
Калапот, Kalapot, Калапот, Калапот, 2500
Кацак, Kacak, Кацак, Кацак, 280
Клепушна, Klepušna, Клепушна, Клепушна, 1100
Кормишта, Kormišta, Кормишта, Кормишта, 900
Крлуково, Krlukovo, Крлуково, Крлуково, 2190
Ќуп Ќој, Ḱup Ḱoj, Ќуп Ќој, Ќуп Ќој, 1350
Ќучек, Ḱuček, Ќучек, Ќучек, 400
Локвица, Lokvica, Локвица, Локвица, 1400
Мандилево, Mandilevo, Мандилево, Мандилево, 885
Марбајка, Marbajka, Марбајка, Марбајка, 200
Оравиште, Oravište, Оравиште, Оравиште, 230
Петелинос, Petelinos, Петелинос, Петелинос, 250
Порна, Porna, Порна, Порна, 630
Правишта, Pravišta, Правишта, Правишта, 1605
Пршово, Pršovo, Пршово, Пршово, 150
Рјахово, Rjahovo, Рјахово, Рјахово, 850
Радолиово, Radoliovo, Радолиово, Радолиово, 2800
Раменци, Ramenci, Раменци, Раменци, 190
Росилово, Rosilovo, Росилово, Росилово, 850
Скрижово, Skrižovo, Скрижово, Скрижово, 1680
Старо Сер, Staro Ser, Старо Сер, Старо Сер, 145
Толос, Tolos, Толос, Толос, 200
Трстеница, Trstenica, Трстеница, Трстеница, 320
Тумба, Tumba, Тумба, Тумба, 420
Ханџишта, Handžišta, Ханџишта, Ханџишта, 730
Цорна, Corna, Цорна, Цорна, 1200
Чанос, Čanos, Чанос, Чанос, 320
Чеково, Čekovo, Чеково, Чеково, 190
Чепелџе, Čepeldže, Чепелџе, Чепелџе, 160
Череплен, Čereplen, Череплен, Череплен, 360
Шемолтос, Šemoltos, Шемолтос, Шемолтос, 1200
Шилинос, Šilinos, Шилинос, Шилинос, 720
Окултизам

Окултизам (од лат. ''occultus''; таен, скриен) всушност претставува окултна наука (т.е. „таинствена наука“) за натсетилните појави како на пример: спиритизам, хиромантија, астрологија и теозофија.
Окултизмот се вклучува во верување во натприродни и таинствени сили во природата и во човекот.
Материјализам

Материјализам е филозофски правец во онтологијата спротивен на идеализмот. Материјализмот тргнува од тоа дека светот по својата суштина е материјален; дека материјата, природата, постои надвор од свеста и независно од свеста, дека материјата е првобитна и претставува извор на човековите сетила, сметајќи го спознанието, како и свеста, духот воопшто, за секундарни, за нешто што е произведено од влијанието на материјата и човековата сетилна пракса. Всушност, материјализмот поучува дека светот и сите негови законитости можат да се спознаат и дека тоа спознание се случува постепено, но прогресивно, издигајќи се од елементарните претстави за светот, па сѐ до неговата суштина.
1 Материјализмот и духовното
Според италијанскиот поет Џакомо Леопарди, во нашата памет и во нашите способности сè е од материјална природа. Дури и зборот е нешто материјално, а идејата, поврзана и изедначена со зборот, е некако материјализирана. Нашето паметење, како и нашите духовни способности, не можат ништо точно да замислат, освен ако сè не ѝ потчинат на самата материја.
2 Поделба
Според вообичаената, класична поделба на материјализмот, постојат три вида или форми на материјализмот:
* антички или елементарен материјализам;
* механицистички или метафизички материјализам;
* дијалектички материјализам.
2.1 Антички материјализам
Првите филозофи што се појавиле во рамките на западноевропската филозофија, како што е Милетската школа, биле материјалистички ориентирани.
2.2 Метафизички материјализам
Метафизичкиот материјализам својствен за француските филозофи од XVIII век, меѓу кои се: Пол Холбах, Ламетри, Хелвециус.
2.3 Дијалектички материјализам
Дијалектичкиот материјализам својствен е за дел од марксистички ориентираните мислители, макар што овој термин не се среќава ниту кај Карл Маркс, ниту кај Фридрих Енгелс.
3 Некои дилеми околу поделбата на материјализам и идеализам
Според некои посовремени мислења оваа поделба е веќе застарена и несоодвестува на сознанијата на современата наука.